# &filelight;i käsiraamat

## Sissejuhatus

Filelighti pilt Pilt

&filelight;i abil saab hõlpsasti ülevaate oma kettaruumi jagunemisest. Rakendus näitab failisüsteemi graafiliselt kontsentriliste lõigustatud ringidena. Nii saad kergesti tuvastada suurimad ketast kasutavad failid või kataloogid ja seejärel soovi korral nendega midagi Konqueroris ette võtta.

## &filelight;i seadistamine

&filelight;i seadistustedialoogis on &filelight;i seadistamiseks kaks kaarti: Skaneerimine ja Välimus. Alljärgnevalt kirjeldame mõlemat kaarti. &filelight;i seadistustedialoogi saab avada menüükäsuga Seadistused Filelighti seadistamine.

### Skaneerimine

Skaneerimise pilt Pilt

Skaneerimiskaardil saab määrata, kuidas &filelight; katalooge skaneerib. Kastis Ei skaneerita katalooge saab valida kataloogid, mis jäetakse skaneerimisel arvestamata. See on üsna kasulik kataloogide korral, milles sul puudub lugemisõigus, või kataloogide puhul, mis kuuluvad virtuaalsesse failisüsteemi (näiteks /proc). Kataloogi lisamiseks nimekirja klõpsa nupule Lisa... See avab dialoogi, kus saad kataloogipuust valida vajaliku kataloogi. Kataloogi eemaldamiseks vali see nimekirjast ja klõpsa nupule Eemalda.

### Välimus

Välimuse pilt Pilt

Kaardil Välimus saab kohandada &filelight;i väljanägemist.

Sektsioonis Skeem saab valida &filelight;i värviskeemi. Valikuteks on vikerkaar, KDE värvid ja kõrge kontrast. Liuguriga Kontrast saab muuta lõikude kontrasti, et need paremini näha oleks.

Märkekastiga Antialiase kasutamine saab lubada või keelata antialiase kasutamise &filelight;i aknas. Märkimise korral on lõigud üldiselt märksa selgemini näha.

Kasti Muutuvad pealdisefondi suurused märkimisest on kasu eriti siis, kui sul pikkade nimetustega faile või katalooge. Selle märkimisel muudetakse fondi suurust, et sellised nimetused paremini ära mahuksid. Sisselülitamisel saab kasutada ka kerimiskasti Minimaalne fondisuurus, mis võimaldab valida väikseima kasutatava fondisuuruse.

Väikeste failide näitamine on vaikimisi keelatud, sest need kipuvad enamasti &filelight;i vaate liiga kirjuks muutma. Kui aga soovid, et &filelight; näitaks ka väikseid faile, lülita see sisse.

## &filelight;i kasutamine

### &filelight;i käivitamine

&filelight;i võib käivitada K-menüüst või käsurealt.

#### K-menüüst

Ava &kde; programmide menüü klõpsuga paneeli paiknevale suure K ikoonile. See avab programmide menüü. Vii hiir kirje Utiliidid peale ja vali avanevast alammenüüst &filelight;.

#### Käsurealt

&filelight;i saab käivitada lihtsalt selle nime käsureal andes. Kui lisada ka kataloogi nimi, nagu alltoodud näites, hakkab rakendus kohe skaneerima määratud kataloogi.

    %filelight /home

### Kataloogide skaneerimine

Kataloogi skaneerimisel näidatakse selle sisu failikaardina. Kataloogi skaneerimiseks kasuta menüüd Skaneerimine või kirjuta vajalik URL otse asukohareale.

### Failikaardi uurimine

Kui skaneerimine on lõppenud, näidatakse skaneeritud kataloogi failikaardina. See kujutab endast mitut kontsentrilist lõikudeks jagatud ringi. Värvilised lõigud on kataloogid, hallid lõigud failid. Lõikude suurus vastab failide suurusele. Lõigud võivad olla pesastatud, see tähendab, et näiteks /home/marek on üks tase väljapool lõiku /home, kuid selle raames. Lõikudele on lisatud nimi ning hiire viimisel lõigu kohale näed antud lõigu ja selle alamlõikude üksikasju.

Failikaardi pilt Pilt

Lõigu kontekstimenüüd kasutades võid avada kataloogid Konqueroris või Konsoolis. Klõps hiire keskmise nupuga avab elemendi vastavalt selle MIME tüübile, nii avatakse näiteks pildid rakenduses Kuickshow. Keskel paiknevale ringile hiire parema nupuga klõpsates avaneb skaneeritud kataloogi kontekstimenüü. Lõigule hiire vasaku nupuga klõpsates luuakse uus failikaart, mille keskmes seisab klõpsatud lõik.

Kui soovid käsiraamatut paremaks muuta, ootan rõõmuga sinu ettepanekuid ja parandusi. Tänan sind juba ette.

## Menüükäskude seletus

### Menüü Skaneerimine

Ctrl o Skaneerimine Skaneeri kataloogi...

- Avab kataloogi valimise dialoogi, kus saab valida skaneeritava kataloogi.

Ctrl Home Skaneerimine Skaneeri kodukataloogi

- Käivitab kasutaja kodukataloogi skaneerimise.

Skaneerimine Skaneeri juurkataloogi

- Käivitab juurkataloogi skaneerimise.

Skaneerimine Hiljutised skaneeringud

- Näitab hiljuti skaneeritud kataloogide nimekirja, mis võimaldab kiiresti neid vaadata.

F5 Skaneerimine Skaneeri uuesti

- Käivitab skaneeritud kataloogi uue skaneerimise, mis on kasulik juhul, kui vahepeal on failisüsteemis midagi muudetud.

Esc Skaneerimine Peata

- Peatab käimasoleva skaneerimise.

Ctrl q Skaneerimine Välju

- Lõpetab &filelight;i töö.

### Menüü Liikumine

Alt Nool üles Liikumine Üles

- Liigub failisüsteemis ühe taseme võrra ülespoole.

Alt Nool vasakule Liikumine Tagasi

- Liigub failisüsteemi sirvimise ajaloos ühe sammu tagasi.

Alt Nool paremale Liikumine Edasi

- Liigub failisüsteemi sirvimise ajaloos ühe sammu edasi.

### Menüü Seadistused

Seadistused Tööriistaribad Peatööriistariba näitamine

- Lülitab peamise tööriistariba näitamise sisse või välja.

Seadistused Tööriistaribad Asukohariba näitamine

- Lülitab asukohariba näitamise sisse või välja.

Seadistused Kiirklahvide seadistamine...

- Võimaldab seadistada &filelight;i kiirklahve.

Seadistused Tööriistaribade seadistamine...

- Võimaldab seadistada &filelight;i tööriistaribasid.

Seadistused Filelighti seadistamine...

- Avab &filelight;i seadistustedialoogi.

### Menüü Abi

Abi Filelighti käsiraamat

- Avab käesoleva käsiraamatu.

Shift F1 Abi Mis see on?

- Aktiveerib "Mis see on?" hiirekursori, millega mõnele elemendile klõpsates saab näha "Mis see on?" abiteksti.

Abi Saada vearaport...

- Avab vearaportide dialoogi.

Abi Filelighti info

- Avab &filelight;i infodialoogi.

Abi KDE info

- Avab &kde; infodialoogi.

## Autorid ja litsents

### &filelight;

Rakenduse autoriõigus 2003: Max B. Howell max.howell@methylblue.com

&underGPL;

### Dokumentatsioon

Dokumentatsiooni autoriõigus 2003: Max B. Howell max.howell@methylblue.com

&underFDL;

## Paigaldamine

### &filelight;i hankimine

&filelight; ei kuulu veel KDE projekti, selle leiab aadressilt http://www.methylblue.com/filelight/.

### Kompileerimine ja paigaldamine

&filelight;i kompileerimiseks ja paigaldamiseks anna &filelight;i baaskataloogis järgmised käsud:

    % ./configure --prefix=`tde-config --prefix`
    % make
    % make install

Et &filelight; kasutab autoconf'i ja automake'i, ei tohiks kompileerimisel probleeme esineda. Kui neid siiski tekib, anna neist teada aadressil filelight@methylblue.com või &filelight;i foorumil.

&documentation.index;